Document ID: 31991R0172

ΚΑΝΟΝΙΣΜΟΣ ( ΕΟΚ ) αριθ . 172/91 ΤΗΣ ΕΠΙΤΡΟΠΗΣ της 24ης Ιανουαρίου 1991 για την τροποποίηση του κανονισμού ( ΕΟΚ ) αριθ . 3819/90 για τον καθορισμό των λεπτομερειών εφαρμογής του συμπληρωματικού μηχανισμού στις συναλλαγές των νωπών οπωροκηπευτικών μεταξύ της Πορτογαλίας και των άλλων κρατών μελών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας,
τον κανονισμό ( ΕΟΚ ) αριθ . 3651/90 του Συμβουλίου της 11ης Δεκεμβρίου 1990 για τον καθορισμό των γενικών κανόνων εφαρμογής του συμπληρωματικού μηχανισμού στις συναλλαγές των νωπών οπωροκηπευτικών μεταξύ της Πορτογαλίας και των άλλων κρατών μελών ( 1 ), και ιδίως το άρθρο 8,
Εκτιμώντας :
ότι, σε εφαρμογή του άρθρου 3 του κανονισμού ( ΕΟΚ) αριθ . 3819/90 της Επιτροπής ( 2 ), τα πιστοποιητικά "ΣΜΣ" δίδονται αμελλητί στον αιτούντα - ότι το άρθρο 4 παράγραφος 4 του κανονισμού ( ΕΟΚ ) αριθ . 3651/90 προβλέπει τη δυνατότητα καθορισμού προθεσμίας προς εξέταση της έκθεσης για την έκδοση πιστοποιητικών - ότι, μεριμνώντας για την αποτελεσματικότητα και την καλή διαχείριση του εν λόγω μηχανισμού, πρέπει να προβλεφθεί ότι η Επιτροπή δύναται να εφαρμόσει το μέτρο αυτό το ταχύτερο δυνατόν προκειμένου να εκτιμηθούν οι κίνδυνοι υπερβάσεως του ενδεικτικού ανωτάτου ορίου - ότι, για τους ίδιους λόγους, πρέπει να προβλεφθούν σε περίπτωση ανάγκης ταχείες ανακοινώσεις μεταξύ των πορτογαλικών αρχών και της Επιτροπής -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1
Ο κανονισμός ( ΕΟΚ ) αριθ . 3819/90 τροποποιείται ως εξής :
1 . Στο άρθρο 3 παράγραφος 2 στοιχείο β ) προστίθεται το ακόλουθο εδάφιο :
"Όταν διαφαίνεται αναγκαίο να παρακολουθηθεί με ειδικό τρόπο η έκδοση των πιστοποιητικών ΣΜΣ προκειμένου να εκτιμηθεί ο κίνδυνος υπερβάσεως των ενδεικτικών ανωτάτων ορίων, η Επιτροπή μπορεί να αποφασίσει ότι τα πιστοποιητικά εκδίδονται σύμφωνα με τις διατάξεις του άρθρου 6 παράγραφος 2 πρώτο εδάφιο του κανονισμού ( ΕΟΚ ) αριθ . 574/86 ".
2 . Στο άρθρο 5 παράγραφος 1 προστίθεται η ακόλουθη φράση :
"Οι πορτογαλικές αρχές ανακοινώνουν αμελλητί στην Επιτροπή κάθε αισθητή αύξηση των αιτήσεων πιστοποιητικών ". Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 24 Ιανουαρίου 1991 .

Labels: 3
18
17